
	Keskkonnaamet 

[bookmark: _Hlk118382099][bookmark: _Hlk119504981][bookmark: _Hlk129076255]Kooskõlastuse küsimine 
maaüksuse maakorralduskavale ja 
riigi huvi väljaselgitamine
[bookmark: _Hlk202173491][bookmark: _Hlk202173143][bookmark: _Hlk202173465][bookmark: _Hlk150428875]Maa- ja Ruumiamet teavitas Kuusalu Vallavalitsust  20.10.2026 kirjaga „Reformimata maaüksuse olemasolu väljaselgitamine (Laiapärna ja Hernemetsa mets, Kõnnu)“ (reg 20.10.2026 nr 8-2/3366-1), et Kõnnu külas Laiapärna katastriüksuse (katastritunnus 42301:005:1251) ja Hernemetsa mets katastriüksuse (katastritunnus 42301:005:0437) vahele jääb jätkuvalt reformimata maaüksus (ID nr 10074). Kuusalu Vallavalitsus algatab Kõnnu külas asuva reformimata maaüksuse (ID nr 10074, pindala 2740 m2) erastamise menetluse. Tegemist on maareformi seaduse § 312 lõike 1 järgi kinnisasjaga liitmiseks sobiva maaga. Kuusalu Vallavalitsus ei soovi maaüksust (ID nr 10074) munitsipaalomandisse küsida.
[bookmark: _Hlk218584285]Kuusalu Vallavalitsus lähtudes maakorraldusseadusest, Vabariigi Valitsuse 10.03.2022 määrusest nr 24 „Iseseisva kasutusvõimaluseta maast maareformi käigus kinnisasjale juurdelõike tegemise kord“, maa kasutusest ja asukohast teeb ettepaneku maakorralduskavaga (Lisa) jagada maaüksus (ID nr 10074, pindala 2740 m2) pindalaliselt pooleks ning üks osa liita Laiapärna katastriüksusele (katastritunnus 42301:005:1251, kinnistusregistri nr 2708602, pindala 102401 m2, sihtotstarve maatulundusmaa 100%) ja teine osa liita Hernemetsa mets katastriüksusele (katastritunnus 42301:005:0437, kinnistusregistri nr 11288102, pindala 120517 m2, sihtotstarve maatulundusmaa 100%). 
Reformimata maaüksus (ID nr 10074, pindala 2740 m2) piirneb 1 Tallinn-Narva tee katastriüksusega (katastritunnus 42301:005:0199), mille omanik on Eesti Vabariik. Riigi kinnisvararegistri andmetel on 1 Tallinn-Narva tee katastriüksuse (katastritunnus 42301:005:0199) riigivara valitseja Kliimaministeerium ja volitatud asutus Transpordiamet. Iseseisva kasutusvõimaluseta maast maareformi käigus kinnisasjale juurdelõike tegemise korra § 3 lõike 5 punkti 2 järgi maakorralduse läbiviija selgitab välja, kas piirneva kinnisasja riigivara valitseja on huvitatud selle maa liitmisest piirneva riigi omandis oleva kinnisasjaga.
Reformimata maaüksus (ID nr 10074, pindala 2740 m2), Laiapärna katastriüksus (katastritunnus 42301:005:1251) ja Hernemetsa mets katastriüksus (katastritunnus 42301:005:0437) asuvad Lahemaa rahvuspargis. Iseseisva kasutusvõimaluseta maast maareformi käigus kinnisasjale juurdelõike tegemise korra § 3 lõike 10 järgi kui kinnisasjaga liitmiseks sobiva maa hulka kuulub maakorralduse nõuete põhjal ka maareformi seaduse § 20 lõikes 12 nimetatud maa, taotleb maakorralduse läbiviija kaitseala valitsejalt kirjalikku motiveeritud seisukohta, kas kaitstava maa hulka kuuluvat kinnisasjaga liitmiseks sobivat maad on eraomandis oleva kinnisasjaga liita võimalik või mitte. Seisukoha andmisel märgitakse ka kehtestatud kaitserežiimist tulenevad kitsendused ja piirangud. Kui esitatud seisukoha kohaselt ei ole maad eraomandis oleva kinnisasjaga liita võimalik, siis maareformi seaduse § 20 lõikes 12 nimetatud maad eraomandis oleva kinnisasjaga ei liideta. 
Edastame maakorralduskava Keskkonnaametile ja Transpordiametile kooskõlastamiseks. 

